Chtelnica

Chtelnica je obec na Slovensku, ktorá sa nachádza v severnej časti Trnavskej pahorkatiny na úpätí Malých Karpát v nadmorskej výške , v údolí Chtelnického potoka.

Názvy obce v minulosti 
 12081209 Wytelnize
 1258 Uitunche
 13321337 Visencia
 1394 Wythenche
 1423 Wittence
 1437 Tynicze
 1531 Vtelnica, Wftelnicz, Vitencia
 1542 Wtelnicza
 1571, 1691 Vitencze
 1610 Vience
 1637 Chtelnica, Wittencz
 1773 Vittencz, Chtelnitz, Chtelnicza
 1786 Wittenz, Chtelnicze, Telnitz
 1808 Vitténcz, Telnitz, Chtělnice
 18631918 Vittencz
 1920 Chtelnica

Dejiny 
Prvá písomná zmienka o obci pochádza z rokov 12081209 v donačnej listine kráľa Ondreja II. V roku 1258 sa Chtelnica okrajovo spomína v darovacej listine kráľa Bela IV. komesovi Zochudovi a jeho bratom. Fara sa v obci spomína v rokoch 1332 – 1337. Prvá písomná zmienka o kostole sv. Jána Krstiteľa je z roku 1423.

Pamiatky 
 Pôvodne gotický kostol sv. Jána Krstiteľa z 14. storočia nad obcou.
 Pôvodne renesančný kaštieľ so štyrmi baštami z roku 1603 s anglickým parkom, jazierkom, alegorickými sochami a rokokovými pavilónmi.
 Baroková kúria z roku 1777.
 Kaplnky – na cintoríne Sedembolestnej  Panny Márie  z roku 1737, Sv. Kríža – cca 1720, a sv. Rócha (1688).
 Kostol Najsvätejšej Trojice z roku 1801. Pôvodne gotická kaplnka sv. Juraja (15. storočie)

Kostol Najsvätejšej Trojice v Chtelnici 
 Kostol sa začal stavať 6. mája 1794, kedy posvätili zakladný kameň. Stavba bola dokončená roku 1800 a slávnostne ho konsekroval 21. júna 1801. Kostol je vysoký 46 metrov, a kríž na veži meria 4 metre.
 Dĺžka kostola je približne 45 metrov a šírka 14 metrov. Veža je 3.9 metra široká.
 Vo veži kostola sú v súčasnosti 3 zvony. Najväčší váži 750 kilogramov a je na ňom nápis: „Svätá Trojica, jediný Bože, zmiluj sa nad nami.“
 Druhý zvon váži 550 kilogramov a je najnovší. Je na ňom napísané: „Svätý Karol Boromejský, oroduj za nás“. Zvon uliala rodina Dytrichová na Morave v dedinke Brodek u Přerova.
 Najmenší zvon má 300 kilogramov a je na ňom nápis: „Svätá Panna Mária. oroduj za nás".
 V strede je oltár z mramoru, pri ktorom je kňaz obrátený k veriacim.
 Organ, ktorý sa nachádza na chóre je z konca 18. storočia je značky Rieger, a vyrobený bol v Krnove ako 1 333 kus.
Rekonštrukcie kostola: 
 v roku 1995 bola obnovená pod kostolom krypta s vchodom od severnej strany bola vybetónovaná a osadili sa železné schody
 oprava organa v roku 1998 – 1999 (oprava stála 80 000 bez materiálu). V súčasnosti (rok 2009) sa organ opäť rekonštruuje
 elektrického osvetlenia zavedené v roku 1940
 oprava strechy veže a pokrytie medeným plechom vykonaná v roku 1983
 elektrifikácia zvonov v roku 1973
 od roku 19821985 obnova oltárov, obrazov a sôch, ďalej pozlátenie kazateľnice, obnova klenby presbytéria a namontované nové lavice

Kostol svätého Jána Krstiteľa 
 Kostol svätého Jána Krstiteľa je pravdepodobne najstaršou historicko-kultúrnou pamiatkou v Chtelnici.
 Presný dátum nie je nikde zaznamenaný, no podľa indícií možno predpokladať, že vznikol na konci 13. storočia, respektíve začiatku 14. storočia.
 Pôvodne veľká stavba bola zničená následkom požiaru, obnovená bola iba časť lode.
 Miesto, na ktorom je postavený, bolo pôvodne centrum obce Chtelnica, ktoré sa neskôr presunulo do oblasti terajšieho farského kostola Najsvätejšej Trojice.
 Správu kostola má na starosti miestny farár. Využívaný je však iba príležitostne – na sviatok sv. Jána Krstiteľa, prípadne na púťové omše v letnom období.

Chtelnické privilégiá 
Chtelnica musela získať prvé výsady mestečka už pred rokom 1394 (r. 1394 je spomínaná ako opidum Vitencye). Ďalšie výsady Chtelnica dostala od Stibora zo Stiboríc ml. v roku 1423. Tieto privilégiá zrejme zahŕňali mýtne právo a právo na výročný jarmok. Keď zomrel Stibor ml., Dobrovodské panstvo aj s Chtelnicou kráľ Žigmund venoval Michalovi Országhovi z Gútu. Gróf Országh získal od kráľa výsady, ktoré oslobodzovali Chtelnicu (Tynicze), Vrbové a Čachtice od platenia mýta a tridsiatku.  Orságovci vlastnili panstvo až do roku 1567. Kráľ Matej II. potvrdil staré chtelnické výsady a rozšíril trhové právo z 3 na 4 výročné jarmoky. V 17. storočí získala Chtelnica aj hrdelné právo (právo meča). Cisár Karol VI. v roku 1712 udelil Chtelnici ďalšie výsady. Mestečko Chtelnica mohlo konať až šesť výročných jarmokov.

Rodáci 
 Štefan Polakovič (* 1912 – † 1999), kresťanský filozof

Referencie 

 KLČO, M.: Okres Piešťany - stručná história a erby miest a obcí. Balneologické múzeum v Piešťanoch, 1999, ISBN 80-968258-0-1.
 www.apsida.sk - profil gotického kostola

Pozri aj 
 Zoznam kultúrnych pamiatok v obci Chtelnica
 Kostol Najsvätejšej Trojice

Iné projekty

Externé odkazy 
 

 
Obce okresu Piešťany